ಪ್ರಶಾಂತ್ ಸಂಬರಗಿ ವಿರುದ್ಧ ಹರಿಹಾಯ್ದ ನಿರ್ಮಾಪಕ ಕೆ.ಮಂಜು.! ಇವರಿಂದ ಪ್ರಕಟಿಸಲಾಗಿದೆ News Alert ಬೆಂಗಳೂರು: ಸ್ಯಾಂಡಲ್ ವುಡ್ ಡ್ರಗ್ಸ್ ಮಾಫಿಯಾ ಪ್ರಕರಣಕ್ಕೆ ಸಂಬಂಧಿಸಿದಂತೆ ಮಾಧ್ಯಮಗಳ ಮುಂದೆ ಅಬ್ಬರಿಸಿ ಬೊಬ್ಬರಿದವರು ಪ್ರಶಾಂತ್ ಸಂಬರಗಿ. ಡ್ರಗ್ಸ್ ದಂಧೆ ವಿಚಾರವಾಗಿ ಸಿಸಿಬಿ ಪೊಲೀಸರ ಮುಂದೆ ಸಮರ್ಪಕ ದಾಖಲೆ ನೀಡದ ಪ್ರಶಾಂತ್ ಸಂಬರಗಿ ವಿರುದ್ಧ ನಿರ್ಮಾಪಕ ಕೆ.ಮಂಜು ಹರಿಹಾಯ್ದಿದ್ದಾರೆ. ಇಂದು ಮಾಧ್ಯಮಗಳ ಮುಂದೆ ಮಾತನಾಡಿದ ಕೆ.ಮಂಜು, ನಾವು ಒಳ್ಳೆಯ ಸಿನಿಮಾ ಮಾಡಿ, ಸಮಾಜಕ್ಕೆ ಒಳ್ಳೆಯ ಮೆಸೇಜ್ ಕೊಡುವ ಒಳ್ಳೆಯ ನಿರ್ಮಾಪಕರು. ಚಿತ್ರರಂಗ ಬೆಸ್ಟ್ ಪ್ಲೇಸ್. ನಮಗೆ ಸಮಾಜ ಮತ್ತು ಕಾನೂನಿನ ಅರಿವಿದೆ. ನಾವು ತಪ್ಪು ಮಾಡಲ್ಲ. ಏನು ಮಾಡಬೇಕು ಎಂಬುದು ನಮಗೆ ಗೊತ್ತಿದೆ ಎಂದು ಗುಡುಗಿದರು. ಹಾಗೇ, ಪ್ರಶಾಂತ್ ಸಂಬರಗಿ ಚಿತ್ರರಂಗಕ್ಕೆ ಬಂದಿದ್ದು ನಟನಾಗಿ. ಕೆಲವು ಸಣ್ಣಪುಟ್ಟ ಪಾತ್ರಗಳನ್ನು ಮಾಡಿದ್ದರು. ಇಂದ್ರಜಿತ್ ಲಂಕೇಶ್ ರವರ ಐಶ್ವರ್ಯ ಚಿತ್ರಕ್ಕೆ ಪ್ರಶಾಂತ್ ಸಂಬರಗಿ ಪಾರ್ಟ್ನರ್ ಅಲ್ಲವೇ ಅಲ್ಲ. ಪ್ರೊಡ್ಯೂಸರ್ ಅಲ್ಲ, ವಿತರಕ ಕೂಡ ಅಲ್ಲ ಎಂದು ಕೆ.ಮಂಜು ಸ್ಪಷ್ಟ ಪಡಿಸಿದರು. ಸಾಲದಕ್ಕೆ, ನಮ್ಮ ಜೊತೆಗೆ ಪ್ರಶಾಂತ್ ಸಂಬರಗಿ, ಇಂದ್ರಜಿತ್ ಲಂಕೇಶ್ ಕೂಡ ಪಾರ್ಟಿ ಮಾಡಿದ್ದಾರೆ. ಆ ಫೋಟೋಗಳನ್ನೂ ರಿಲೀಸ್ ಮಾಡಲಿ. ಅದನ್ನ ಯಾಕೆ ಮಾಡುತ್ತಿಲ್ಲ.? ಸಮಾಜ ಕ್ಲೀನ್ ಮಾಡುತ್ತೇನೆ ಅಂತ ಪ್ರಶಾಂತ್ ಸಂಬರಗಿ ಈಗ ಹೇಳುತ್ತಿದ್ದಾರೆ. ಮುಂಚೆ ಯಾಕೆ ಹೇಳಲಿಲ್ಲ.? ಎಂದು ಕೆ.ಮಂಜು ಕಟುವಾಗಿ ಪ್ರಶ್ನಿಸಿದರು.